Ula di tmaziɣt, tewwi-as-d tunṭiqin timaynutin, deg unagrawan n ususru, am « ḥ » akked « ɛin » snernan isulaɣ n tusnalɣa ur n-ttwassen ara neɣ, ur n -ttwasexdem ara aṭas, am yirbiben n wassaɣ neɣ ismawen n umeskar. Ɣas akka amaṛdil ur yesɛi ara tugdi ɣef tutlayt tanermast ala ticki akken ur kcimen ara deg tutlayt-nni, syen akkin ma yessufeɣ-d awalen ibaṛṛaniyen s talɣiwin neɣ s yidlawen, n tjeṛṛumt yemxalafen ɣef tid n tutlayt taneṣlit, ayen ara yerwin taɣessa-ines, mi ara d-yesekcem umarḍil tidliwin-is. Neḥṣa iɣeblan yuɣen kra n yimezdeɣ n temnaḍin n tmazɣa iseggasen-agi iɛeddan, imi bɣan ad snegren imarḍilen i wakken ad rren deg umkan-nsen awalen imaynuten. Ihi, ilaq ad nḥareb mgal imarḍilen ur n-laqq ara, i yettawin amḍiqq i wawalen n tmaziɣt.